Na osnovu člana 38 stav 1 tačka 2 Zakona o lokalnoj samoupravi (,,Sl. list CG”, br. 02/18 i 34/19), člana 145 stav 2 Satuta Opštine u okviru Glavnog grada - Golubovci (,,Sl. list CG – Opštinski propisi”, br. 12/19), Skupština Opštine u okviru Glavnog grada - Golubovci na \_\_\_ sjednici održanoj \_\_.\_\_. 2020. godine, donijela je-

**ODLUKU**

**o saradnji Opštine u okvuru Glavnog grada - Golubovci i nevladinih organizacija**

1. **OSNOVNE ODREDBE**

**Član 1**

Ovom odlukom utvrđuju se uslovi, način i postupak ostvarivanja saradnje i partnerstva organa i organa lokalne uprave Opštine u okviru Glavnog grada - Golubovci (u daljem tekstu: nadležni organ) sa nevladinim organizacijama u izradi planova razvoja lokalne samouprave, programa i planova za pojedine upravne oblasti, budžeta i opštih akata kojim se utvrđuju prava i obaveze građana (u daljem tekstu: akt) i druga pitanja od značaja za saradnju i partnerstvo Opštine u okviru Glavnog grada - Golubovci ( u daljem tekstu: Opština) i nevladinih organizacija.

Pod saradnjom u smislu ove odluke smatra se informisanje nevladine organizacije o radnoj verziji akta, njegovom nacrtu i prijedlogu, izvještaju o radu nadležnog organa i javnih službi koje osniva Opština i drugim aktima i izvještajima značajnim za nevladinu organizaciju.

Pod partnerstvom u smislu ove odluke smatra se učešće predstavnika nevladine organizacije u radu radne grupe i drugog oblika rada organizovanog radi izrade akta (u daljem tekstu: radna grupa), kao i drugi oblici partnerstva propisani ovom odlukom.

**Član 2**

Izrazi koji se u ovoj odluci koriste za fizička lica u muškom rodu podrazumijevaju iste izraze za fizička lica u ženskom rodu.

1. **USLOVI, NAČIN I POSTUPAK OSTVARIVANJA SARADNJE**

**Član 3**

Nadležniorgan dužan je da, radi informisanja nevladinih organizacija, objavi na web stranici Opštine radnu verziju akta, njegov nacrt i prijedlog, procjenu analize uticaja odluka i drugih propisa (RIA), plan, program za naredni period, izvještaj o svom radu i druge izvještaje u pojedinim upravnim oblastima.

 Nevladina organizacija može podnijeti zahtjev javnopravnom organu za neposredni uvid u akte iz stava 1 ovog člana.

 U zahtjevu za neposredni uvid, nevladina organizacija navodi lične podatke svog predstavnika koji će izvršiti uvid i kontakt podatke.

 Nadležni organ dužan je da predstavniku nevladine organizacije omogući neposredni uvid u roku od tri dana od dana podnošenja zahtjeva i o tome sačini službenu zabilješku.

 Uvid u akt vrši se u službenim prostorijama nadležnog organa, u prisustvu ovlašćenog službenika.

 Predstavnik nevladine organizacije ima pravo da prepiše ili fotografiše akt koji je predmet zahtjeva.

 Broj akata koji su predmet neposrednog uvida nije ograničen.

1. **USLOVI, NAČIN I POSTUPAK OSTVARIVANJA PARTNERSTVA**

**Član 4**

Izbor predstavnika nevladinih organizacija u radnu grupu iz člana 1 stav 3 ove odluke vrši se na osnovu javnog poziva koji objavljuje organ lokalne uprave nadležan za pripremu akta, odnosno Služba predsjednika Opštine.

Javni poziv objavljuje se na web stranici Opštine i li drugi pogodan način (mediji, mejling lista) i traje 8 dana od dana objavljivanja.

 **Član 5**

Nevladina organizacija može predložiti svog predstavnika u radnu grupu ako:

* ima sjedište i obavlja djelatnost na teritoriji Opštine;
* u statutu ima utvrđene ciljeve i djelatnosti u oblastima koje su u vezi sa zadatkom radne grupe;
* je u poslednje tri godine realizovala najmanje jedan projekat ili aktivnost u vezi sa zadatkom radne grupe;
* nema dospjelih neizmirenih obaveza po osnovu lokalnih javnih prihoda;
* u organu upravljanja nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

**Član 6**

Kandidat za člana radne grupe može biti lice koje:

* je član, zaposlen ili volonter nevladine organizacije najmanje jednu godinu prije kandidovanja;
* je učestvovalo u realizaciji projekta ili aktivnosti koja je u vezi sa zadatkom radne grupe;
* nije član organa političke partije, javni funkcioner, državni službenik, odnosno namještenik;
* ima podršku od strane najmanje jedne nevladine organizacije.

**Član 7**

 Organ lokalne uprave nadležan za poslove saradnje sa nevladinim organizacijama objavljuje javni poziv za izbor predstavnika nevladinih organizacija u radu radne grupe u roku od tri dana od dana usvajanja Programa rada Skupštine Opštine u okviru Glavnog grada-Golubovci, za narednu godinu (u daljem tekstu: Program rada).

 Javni poziv sadrži: naziv akata, uslove za ovlašćenog predlagača, uslove za izbor predstavnika nevladinih organizacija, potrebnu dokumentaciju, rok, mjesto i način dostavljanja prijava i druge podatke potrebne za sprovođenje postupka.

 U slučaju da akt nije predviđen Programom rada, organ iz stava 1 ovog člana objavljuje javni poziv u roku od tri dana od dana prijema zahtjeva nadležnog organa za njegovo objavljivanje.

**Član 8**

 Nevladina organizacija podnosi prijavu po javnom pozivu iz člana 6 ove odluke u zapečaćenoj koverti.

 Prijava iz stava 1 ovog člana odnosi se na jednu radnu grupu, odnosno na jedan akt.

 U slučaju podnošenja većeg broja prijava za učešće u izradi akata koji su Programom rada planirani u istom kvartalu, nevladina organizacija dužna je da predloži različite predstavnike.

 Na koverti se navodi naziv i sjedište nadležnog organa i uputstvo: "Ne otvaraj - prijava po javnom pozivu za izbor predstavnika nevladine organizacije u radu radne grupe".

 Na poleđini koverte navodi se naziv i sjedište nevladine organizacije.

**Član 9**

Uz prijavu na javni poziv, nevladina organizacija podnosi:

* kopiju rješenja o upisu u registar nevladinih organizacija i kopiju statuta;
* pregled realizovanih projekata i aktivnosti u vezi sa zadatkom radne grupe i datumom realizacije;
* ovjerenu izjavu lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;
* lične podatke i biografiju kandidata;
* dokaz da je kandidat nevladine organizacije član, zaposlen ili volonter u nevladinoj organizaciji najmanje jednu godinu prije podnošenja prijave;
* ovjerenu potvrdu da je kandidat učestvovao u realizaciji projekta ili aktivnosti koja je u vezi sa zadatkom radne grupe;
* ovjerenu izjavu kandidata da nije član organa političke partije, javni funkcioner ili državni i lokalni službenik, odnosno namještenik i da prihvata kandidaturu;
* pisma podrške kandidatu od strane drugih nevladinih organizacija.

 Nadležni organ po službenoj dužnosti pribavlja dokaz da nevladina organizacija nema dospjelih neizmirenih obaveza po osnovu lokalnih javnih prihoda.

**Član 10**

 Nadležni organ utvrđuje listu nevladinih organizacija koje ispunjavaju, odnosno ne ispunjavaju uslove za učešće u radu radne grupe, u roku od osam dana od isteka roka za podnošenje prijave.

 Lista nevladinih organizacija iz stava 1 ovog člana sadrži: naziv i sjedište nevladinih organizacija koje ispunjavaju uslove, naziv akta za koji je podnijeta prijava, ime i prezime kandidata, naziv nevladinih organizacija koje su dostavile pisma podrške iz člana 8 alineja 8 ove odluke i naziv i sjedište nevladinih organizacija koje ne ispunjavaju uslove.

 Lista se objavljuje na web stranici Opštine i dostavlja svim nevladinim organizacijama koje su podnijele prijavu, u roku od tri dana od dana utvrđivanja.

**Član 11**

 Predsjednik Opštine donosi odluku o izboru kandidata za člana radne grupe u roku od osam dana od dana dostave liste nevladinih organizacija koje ispunjavaju, odnosno ne ispunjavaju uslove.

 Prilikom donošenja odluke iz stava 1 ovog člana, uzima se u obzir broj pisama podrške nevladinih organizacija određenom kandidatu.

 U slučaju dostavljanja istog broja pisama podrške, prednost ima kandidat sa boljim referencama, odnosno sa više iskustva u oblasti koja je predmet uređivanja akta.

 Predsjednik Opštine po pravilu bira jednog kandidata za člana radne grupe.

**Član 12**

 Nadležni organ nije dužan da sprovede postupak za izbor predstavnika nevladinih organizacija u radu radne grupe u slučaju izmjene i dopune akta kojim se vrši njegovo formalno usklađivanje sa zakonom.

**Član 13**

 Nadležni organ dužan je da uspostavi i vodi evidenciju o učešću predstavnka nevladine organizacije u radu radne grupe.

 Evidencija iz stava 1 ovog člana obuhvata podatke o nevladinim organizacijama koje su učestvovale u radu radne grupe, aktima radi kojih je obrazovana radna grupa, broju i datumu odluke o obrazovanju radne grupe, predstavniku nevladine organizacije i sl.

**Član 14**

 Učešće predstavnika nevladine organizacije u radnoj grupi ne isključuje uspostavljanje drugog oblika partnerstva u skladu sa ovom odlukom.

1. **PARTNERSTVO**

**Član 15**

 Nevladina organizacija koja ima sjedište i obavlja djelatnost na teritoriji Opštine može predsjedniku Opštine podnijeti prijedlog za zajedničko apliciranje Opštine i nevladine organizacije kod donatora i/ili zajedničku realizaciju određenog projekta.

 Uz prijedlog iz stava 1 ovog člana, nevladina organizacija dostavlja rješenenje o upisu u registar nevladinih organizacija, kopiju statuta, prijedlog i sažetak projekta, podatke o donatoru, uslovima finansiranja i prijedlogu oblika i načina učešća Opštine u realizaciji projekta.

**Član 16**

 Predsjednik Opštine daje saglasnost za zajedničko apliciranje i/ili zajedničku realizaciju projekta iz člana 15 ove odluke na osnovu prethodnog mišljenja organa lokalne uprave nadležnog za odgovarajuću upravnu oblast o usklađenosti tog projekta sa odgovarajućim razvojnim planom ili politikom Opštine u određenoj upravnoj oblasti u pogledu cilja projekta i ciljne grupe, odnosno o postojanju uslova predviđenih projektom za učešće Opštine u njegovoj realizaciji.

**Član 17**

 Saglasnost predsjednika Opštine za realizaciju projekta obavezuje Opštinu ako je projekat odobren od strane donatora.

 U slučaju iz stava 1 ovog člana, nevladina organizacija dužna je da kompletan projekat, sa svim segmentima, dostavi predsjedniku Opštine u roku od 30 dana od dana odobravanja, radi sklapanja ugovora.

 Ugovor kojim se uređuju međusobna prava i obaveze nevladina organizacija zaključuje sa predsjednikom Opštine u roku od osam dana od dana dostave projekta.

1. **PRELAZNE I ZAVRŠNA ODREDBA**

**Član 19**

 U nadležnom organu imenuje se službenik za odnose sa nevladinim organizacijama u roku od 15 dana od dana stupanja na snagu ove odluke.

 Službenik za odnose sa nevladinim organizacijama posreduje u komunikaciji nadležnog organa i nevladinih organizacija, daje potrebne podatke nevladinim organizacijama, vodi evidenciju iz člana 11 ove odluke i sl.

 Podaci o službeniku za odnose sa nevladinim organizacijama objavljuju se na web stranici Opštine.

**Član 20**

 Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 32-16/16- \_\_\_\_\_\_\_\_\_ Anovi, \_\_.\_\_. 2020. godine

**SKUPŠTINA OPŠTINE U OKVIRU GLAVNOG GRADA**

**Predsjednik Skupštine,**

**Ratko Stijepović**

**O b r a z l o ž e nj e**

**Pravni osnov** za donošenje Odluke o saradnji i partnerstvu Glavnog grada i nevladinih organizacija sadržan je u članu 38 stav 1 tačka 2 Zakona o lokalnoj samoupravi (,,Sl. list CG“, br. 02/18 i 34/19) kojim je propisano da Skupština donosi propise i druge opšte akte, kao i u članu 54 stav 1 tačka 2 i članu 167 stav 2 Statuta Opštine u okviru Glavnog grada - Golubovci (,,Sl. list CG – Opštinski propisi“ , br. 12/19) kojima je propisano da će u cilju ostvarenja saradnje na način utvrđen zakonom, organi Opštine obezbijediti da nacrti i prijedlozi opštih akata, planova i programa razvoja i izvještaja o radu organa lokalne uprave i javnih službi blagovremeno učine dostupnim nevladinim organizacijama putem veb sajta Opštine, uvidom u materijal kod nadležnog organa i na drugi način utvrđen posebnom odlukom Skupštine.

**Razlog za donošenje** ove odluke sadržan je u potrebi afirmacije principa otvorenog i demokratskog društva i saradnje sa nevladinim organizacijama radi stvaranja uslova za njihovo kvalitetnije informisanje u skladu sa članom 145 stav 1 Statuta Opštine u okviru Glavnog grada-Golubovci, kao i u potrebi pojednostavljivanja postupka uspostavljanja partnerstva primjenom pravila Zakona o upravnom postupku.

**Obrazloženje pojedinih odredbi:**

 U Poglavlju br. I **,,Osnovne odredbe“**, propisan je predmet uređivanja odluke koji se odnosi na uslove, način i postupak ostvarivanja saradnje i partnerstva organa i organa lokalne uprave Opštine u okviru Glavnog grada - Golubovci sa nevladinim organizacijama u izradi planova razvoja lokalne samouprave, programa i planova za pojedine upravne oblasti, budžeta i opštih akata kojim se utvrđuju prava i obaveze građana i druga pitanja od značaja za saradnju i partnerstvo Opštine i nevladinih organizacija. Takođe je definisan pojam saradnje pod kojim se smatra informisanje nevladine organizacije o radnoj verziji akta, njegovom nacrtu i prijedlogu, izvještaju o radu nadležnog organa i javnih službi koje osniva Opština i drugim aktima i izvještajima značajnim za nevladinu organizaciju, kao i pojam partnerstva pod kojim se podrazumijeva učešće predstavnika nevladine organizacije u radu radne grupe i drugog oblika rada organizovanog radi izrade akta, odnosno drugi oblici partnerstva propisani ovom odlukom.

 Ovo u smislu člana 174 stav 2tač. 1-4 i tačka 8Zakona o lokalnoj samoupravi kojim je propisano da se saradnja sa nevladinim organizacijama ostvaruje informisanjem o svim pitanjima značajnim za nevladinu organizaciju, konsultovanjem nevladine organizacije o programima razvoja lokalne samouprave i nacrtima opštih akata koje donosi skupština, omogućavanjem učešća u radu radnih grupa za pripremu normativnih akata ili izradu projekata i programa, organizovanjem zajedničkih javnih rasprava, okruglih stolova, seminara i na drugi način utvrđen statutom opštine.

 Takođe je utvrđen princip rodne ravnopravnosti po pitanju izraza koji su u ovoj odluci upotrijebljeni za fizička lica u muškom rodu, u skladu sa članom 11 Zakona o rodnoj ravnopravnosti kojim je propisano da opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

 U Poglavlju **II "Uslovi, način i postupak uspostavljanja saradnje"** propisana je obaveza nadležnog organa da, radi informisanja nevladinih organizacija i drugih zainteresovanih subjekata, objavi na web stranici Opštine radnu verziju, nacrt i prijedlog akta, procjenu analize uticaja odluka i drugih propisa (RIA), plan, program za naredni period, izvještaj o svom radu i druge izvještaje u pojedinim upravnim oblastima. Analiza procjene uticaja propisa koje donosi skupština i predsjednik Opštine uključena je u ovo poglavlje u skladu sa članom 195 Zakona o lokalnoj samoupravi.

 Pored navedenog, utvrđen je način i postupak neposrednog uvida nevladine organizacije u akte iz stava 1 ovog člana te način i postupak ostvarivanja tog prava. Ovo imajući u vidu činjenicu da je slobodni pristup informacijama uređen posebnim zakonom i da su drugi oblici informisanja regulisani Zakonom o lokalnoj samoupravi i Statutom Opštine u okviru Glavnog grada-Golubovci, pa ih ovom odlukom ne treba uređivati.

 U Poglavlju **III " Uslovi, način i postupak ostvarivanja partnerstva"** propisan je način izbora putem javnog poziva, trajanje javnog poziva, uslovi koje mora da ispuni nevladina organizacija, uslovi za kandidata, nadležnost, postupak i rokovi izbora kandidata u slučajevima kada je akt predviđen Programom rada Skupštine za narednu godinu i kada nije. U ovom dijelu utvrđeno je da se prijava nevladine organizacije može odnositi na jednu radnu grupu, odnosno na jedan akt, te da u slučaju podnošenja većeg broja prijava iste nevladine organizacije za učešće u izradi akata koji su Programom rada Skupštine planirani u istom kvartalu, nevladina organizacija ne može kandidovati istog predstavnika. Razlog ove odredbe sadržan je u činjenici da se tako pojednostavljuje vođenje upravnog postupka od strane nadležnog organa bez umanjenja prava nevladine organizacije na apliciranje za učešće u izradi više akata, odnosno da se stvaraju uslovi za kvalitetniji rad radne grupe.

Takođe je u ovom poglavlju utvrđeno da nadležni organ nije dužan da sprovede postupak učešća predstavnika nevladinih organizacija u radu radne grupe u slučaju izmjene i dopune akta kojim se vrši njegovo formalno usklađivanje sa zakonom i utvrđena je obaveza vođenja evidencije o učešću predstavnka nevladine organizacije u radu radne grupe sa njenom sadržinom.

 U Poglavlju **IV ,, Partnerstvo“** propisana je i razrađena mogućnosti Opštine da zajedno sa NVO aplicira kod donatora radi njegove zajedničke realizacije.

 U Poglavlju V **,, Prelazna i završne odredbe“** utvrđena je obaveza imenovanja službenika za odnose sa nevladinim organizacijama u organima lokalne uprave i službama, u roku od 15 dana od dana stupanja na snagu odluke i definisana ovlašćenja tog službenika i način objavljivanja podataka o njihovom imenovanju.